Kamp by Vloedbos – Henry Jonker Online
Kamp by Vloedbos
On: Nov 19Author: Henry JonkerCategories: Avonture, Buitelewe, Familie, Vriende 3 Comments
Oor die jare was ek al bevoorreg om verskeie van Suid Afrika se kampplekke te kon besoek het. Nie almal was iets om oor huis toe te skryf nie, maar ŉ avontuur bly ŉ avontuur.
Na ons onlangse besoek aan Vloedbos moet ek bieg dat hierdie stukkie kinder paradys tussen Caledon & Berdasdorp tans na #1 op my lysie van kampplekke gespring het.
Dit is een van daai kampplekke wat fokus op aktiwiteit vir die familie, maar meer belangrik vir die kinders. Min kampplekke spog met so ŉ aktiwiteite lysie:
Supertube en speed slide
Warm en koue water swembaddens
Vierwiel motorfiets baan
Trampoline, swaaie en put-put
Aktiwiteits saal met pool tafel, tennis tafel en groot skerm rugby
Dus, met so ŉ aktiwiteite lys vir kinders is al wat kort kinders. Die idee na ŉ paar vrinne geskiet en voor ek my kon kry was ons 18 groot mense (9 gesinne) en 16 kinders. Die spannetjie vir die naweek het soos volg gelyk:
Ek & Marli + 2 kinders
Petrus & Lisha + 2 kinders
Pannie & Candy + 2 kinders
Phillip & Ronel + 2 kinders
Dirk & Marion + 2 kinders
Tertius & Zanre + 2 kinders
Nicus & Nadia + 2 kinders
Theunis & Sophia + 2 kinders
Ongelukkig was die weer nie heeltemal aan ons kant gewees nie en het ligte reën buie en wind soms deur getrek. Dit het wel nie die kinders en die pa’s weg gehou van die supertube & speed slide nie. As daai hooter afgegaan het (om aan te dui dit is nou oop) het die kinders ore plat getrek en gesleep na daai blou wurm pyp wat water uit spoeg.
Wat so naweek regtig lekker maak is die mense saam met wie jy dit aanpak. Ek dink almal is sommer klaar lus vir die volgende een.
Groot dankie aan die hele spannetjie wat die naweek so kick-ass gemaak het.
November 19, 2015 at 5:38 pmReply
Baie dankie Henry vir die “awesome” terugvoering oor Vloedbos op jou blog. Dit maak ons harte soo bly om sulke mooi goed te hoor van ons Kampterrein. Ons hoop om julle vinnig weer te sien!
December 1, 2015 at 7:54 amReply
Ons sien verskriklik uit daarna om te gaan vir 10 dae nou in Desember. Net jammer daai waterwurm is so duur. Sal hom net een dag kan ry.
December 1, 2015 at 8:06 amReply
Baie jaloers. Sal definitief volgende keer langer kuier. Hoop by die winkel, want ons het ‘n naweek pass vir ons seuntjie gekoop wat hom toegang gee die hele naweek vir unlimited rides. Geniet en travel veilig.
← Kamp by Kagga Kamma
→ Cape Town Cycle Tour 2016